text: [{"text_idx": "#000002", "text": "Ta\u0301 i\u00f0 eg fari inn a\u0301 Ri\u0301kissju\u0301krahu\u0301si\u00f0 at vitja, komi eg ofta fram vi\u00f0 standmyndini av Niels R. Finsen, har kendi l\u00e6knin situr hugsanarsamur og grundar. Niels R. Finsen livdi i\u0301 ti\u0301\u00f0arskei\u00f0inum 1860 til 1904 og var amtmanssonur. Mamman var u\u0301r Danmark og pa\u0301pin u\u0301r I\u0301slandi.Finsen fekk nobelhei\u00f0ursl\u00f8n i\u0301 1903 fyri at vera ein undangonguma\u00f0ur innan ny\u0301skapandi ljo\u0301svi\u00f0ger\u00f0ir, sum vo\u0301ru mongum til go\u0301\u00f0a hja\u0301lp, sum stri\u0301ddust heilsuliga. Vit f\u00f8royingar hava hug at kanna okkum hendan u\u0301rm\u00e6lingin, ti\u0301 hann vaks upp i\u0301 F\u00f8royum.Hetta er um sama mundi\u00f0, sum ein annar ma\u00f0ur gj\u00f8rdi eitt slo\u0301bro\u0301tandi arbei\u00f0i i\u0301 F\u00f8royum, skotski tru\u0301bo\u00f0arin William G. Sloan. Hann hev\u00f0i l\u00e6rt seg danskt, ti\u0301 hetta var i\u0301 ti\u0301 ti\u0301\u00f0ini, ta\u0301 f\u00f8royska skriftma\u0301li\u00f0 ikki var komi\u00f0 fyri seg. Sloan var ju\u0301 barnavinur, sum ofta sang fyri b\u00f8rnunum, og tiltiki\u00f0 er, at hann plagdi at leggja hond si\u0301na a\u0301 h\u00f8vd teirra og siga \u201ctro pa\u030a Jesus\u201d. So ta\u00f0 er li\u0301ti\u00f0 at ivast i\u0301, at Niels R. Finsen a\u0301 barnaa\u0301rum hevur fingi\u00f0 hesa einfaldu og signandi heilsan fra\u0301 Sloan."}, {"text_idx": "#000003", "text": "Sloan gav ofta fo\u0301lki eina hond, har bru\u0301k var fyri ti\u0301. Her s\u00e6st hann i\u0301 hoyna. Tekning O\u0301lavur a\u0301 Va\u0301li"}, {"text_idx": "#000004", "text": "Ho\u0301ast aldursmunin hava teir ba\u0301\u00f0ir kent hv\u00f8nn annan. Ta\u00f0 framgongur av bo\u0301k eftir danska l\u00e6knanum Anker Aggerbo, sum hevur skriva\u00f0 \u00e6vis\u00f8gu um Finsen. Har umtalar Aggerboe William G. Sloan. Hann sigur m.a. fra\u0301, hvussu Sloan var eins og ein \u201cPater Familias\u201d i\u0301 Havnini, sum ofta to\u0301k i\u0301mo\u0301ti fer\u00f0afo\u0301lki ni\u00f0ri vi\u00f0 lendingina. Og hann veit eisini at siga, at einafer\u00f0 vi\u0301sti Niels R. Finsen skotska tru\u0301bo\u00f0aranum ein vakran tr\u00e6skur\u00f0, sum hann hev\u00f0i lati\u00f0 gera. Men samtalan teirra var\u00f0 bra\u0301dliga avbrotin, ti\u0301 \u2013 sum Aggerbo sigur fra\u0301 \u2013 i\u0301 ti\u0301 sama f\u00e6r Sloan eyga a\u0301 eina grind u\u0301ti i\u0301 fj\u00f8r\u00f0inum. Hann, altso Sloan, fer at ro\u0301pa \u201cgrindabo\u00f0\u201d og st\u00f8kkur i\u0301 i\u0301dni si\u0301num yvir i\u0301 hitt enska ma\u0301li\u00f0.R\u00e6ttiliga a\u0301hugavert, at tann mildi og spakf\u00f8ri t\u00e6nari Harrans eisini vildi gle\u00f0a f\u00f8royingar vi\u00f0 at ro\u0301pa grindabo\u00f0. Enn eitt d\u00f8mi um, hvussu skotski tru\u0301bo\u00f0arin hev\u00f0i gj\u00f8rt seg til eitt vi\u00f0 fo\u0301lki\u00f0 og to\u0301k lut i\u0301 gerandisdegi f\u00f8royinga. \u00d8."}, {"text_idx": "#000007", "text": "45 a\u0301r li\u00f0in si\u0301\u00f0ani byrjanina"}]